A fins de 1918 Bosnia-Herzegovina desapareix y ye adibita a lo Reino d'os Serbios, Crovates y Eslovens. Mientres o gobierno d'o estato recientment costituito preneba o control de Bosnia-Herzegovina os bosnios musulmans cayoron victimas d'os voluntarios serbios que saqueyaban o territorio. Muitos musulmans se'n fuoron ta Turquía. Una vegata que l'orden yera establito en a propaganda nacionalista serbia os musulmans yeran presentatos como galvans, maltraballas y inutils y que lis caleba rehabilitación pa recuperar a identidat serbia. En a reforma agraria de 1919 expropioron a los propietarios musulmans. Os musulmans de totas as clases socials creyan un frente unito, a Organizazión Yugoslava, con seu en Sarajevo. En 1929 Bosnia-Herzegovina desapareixe como entidat administrativa y ye repartita en quatre banovinas con unas mugas que preban de deixar a los bosnians musulmans como minoritarios en cadaguna. Os musulmans no podeban influyir sobre o gobierno, dominato por o centralismo serbio. Os musulmans optoron por o yugoslavismo, que lis ofreixeba un refuchio entre os nacionalismos serbio y crovate.